CELEX: 32012D0107
Language: mt
Date: 2011-12-14 00:00:00
Title: 2012/107/UE: Deċiżjoni tal-Kunsill tal- 14 ta’ Diċembru 2011 dwar l-iffirmar, f'isem l-Unjoni, u l-applikazzjoni provviżorja tal-Ftehim fil-forma ta’ Skambju ta’ Ittri bejn l-Unjoni Ewropea u l-Gvern tal-Federazzjoni Russa relatati maż-żamma ta’ obbligi dwar il-kummerċ fis-servizzi inklużi fil-Ftehim attwali ta’ Sħubija u Kooperazzjoni bejn l-UE u r-Russja

29.2.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 57/43
               
            
         DEĊIŻJONI TAL-KUNSILL
         tal-14 ta’ Diċembru 2011
         dwar l-iffirmar, f'isem l-Unjoni, u l-applikazzjoni provviżorja tal-Ftehim fil-forma ta’ Skambju ta’ Ittri bejn l-Unjoni Ewropea u l-Gvern tal-Federazzjoni Russa relatati maż-żamma ta’ obbligi dwar il-kummerċ fis-servizzi inklużi fil-Ftehim attwali ta’ Sħubija u Kooperazzjoni bejn l-UE u r-Russja
         (2012/107/UE)
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u partikolarment l-Artikoli 91 u 100(2), u l-ewwel subparagrafu tal-Artikolu 207(4), flimkien mal-Artikolu 218(5) tiegħu,
         Wara li kkunsidra l-proposta mill-Kummissjoni Ewropea,
         Billi:
         
                     (1)
                  
                  
                     Fid-dawl tal-importanza ekonomika għall-Unjoni tal-aċċess ta’ fornituri Ewropej tas-servizz għas-suq tal-Federazzjoni Russa, il-Kummissjoni, innegozjat mal-Federazzjoni Russa impenji estensivi ma’ din tal-aħħar fir-rigward tal-kummerċ fis-servizzi.
                  
               
                     (2)
                  
                  
                     Dawn l-impenji, li għandhom ikunu inklużi fil-Protokoll tal-Adeżjoni tal-Federazzjoni Russa mal-Organizzazjoni Dinija tal-Kummerċ (WTO), ma jipprovdux għal livell ta’ aċċess għas-suq ekwivalenti kif definiti fl-impenji eżistenti tal-Federazzjoni Russa lejn l-Unjoni skont il-Ftehim ta’ sħubija u kooperazzjoni li jistabilixxu sħubija bejn il-Komunitajiet Ewropej u l-Istati Membri tagħhom, minn naħa waħda, u l-Federazzjoni Russa, min-naħa l-oħra, tal-24 ta’ Ġunju 1994 (“il-FSK”).
                  
               
                     (3)
                  
                  
                     Sabiex jinżammu l-impenji skont il-FSK, huwa meħtieġ li jinġabru fi ftehim li jorbot, bejn il-Gvern tal-Federazzjoni Russa u l-Unjoni Ewropea.
                  
               
                     (4)
                  
                  
                     Fil-kuntest tan-negozjati li jirrigwardjaw l-adeżjoni tal-Federazzjoni Russa mad-WTO, il-Kummissjoni nnegozjat Ftehim, f'isem l-Unjoni Ewropea, fil-forma ta’ Skambju ta’ Ittri bejn l-Unjoni Ewropea u l-Gvern tal-Federazzjoni Russa relatat maż-żamma ta’ impenji dwar il-kummerċ fis-servizzi inklużi fil-Ftehim attwali ta’ Sħubija u Kooperazzjoni bejn l-UE u r-Russja (“il-Ftehim”).
                  
               
                     (5)
                  
                  
                     Il-Ftehim għandu jiġi ffirmat.
                  
               
                     (6)
                  
                  
                     Fid-dawl tal-ħtieġa li jkun żgurat li l-impenji tal-Federazzjoni Russa skont il-FSK se jkomplu japplikaw mid-data tal-adeżjoni tal-Federazzjoni Russa mad-WTO, il-Ftehim għandu jiġi applikat fuq bażi provviżorja minn dik id-data, pendenti l-għeluq tal-proċeduri għal konklużjoni tiegħu,
                  
               ADOTTA DIN ID-DEĊIŻJONI:
         
            Artikolu 1
            L-iffirmar tal-Ftehim fil-forma ta’ Skambju ta’ Ittri bejn l-Unjoni Ewropea u l-Gvern tal-Federazzjoni Russa relatata maż-żamma ta’ impenji dwar il-kummerċ fis-servizzi inklużi fil-Ftehim attwali ta’ Sħubija u Kooperazzjoni bejn l-UE u r-Russja, huwa b'dan awtorizzat f'isem l-Unjoni, soġġett għall-konklużjoni tal-Ftehim imsemmi.
            It-test tal-Ftehim huwa mehmuż ma’ din id-Deċiżjoni.
         
         
            Artikolu 2
            Il-President tal-Kunsill huwa b'dan awtorizzat li jinnomina l-persuna/i li jkollhom is-setgħa li jiffirmaw il-Ftehim f'isem l-Unjoni.
         
         
            Artikolu 3
            Skont id-dispożizzjonijiet tal-Ftehim, għandu jiġi applikat fuq bażi provviżorja mid-data tal-adeżjoni tal-Federazzjoni Russa mad-WTO, pendenti l-għeluq tal-proċeduri għal-konklużjoni tal-Ftehim. (1)
            
         
         
            Artikolu 4
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul f'Ġinevra, l-14 ta’ Diċembru 2011.
            
               
                  Għall-Kunsill
               
               
                  Il-President
               
               M. NOGAJ
            
         
         
            (1)  Id-data minn meta il-Ftehim se jiġi applikat provviżorjament se tkun ippubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.